alexandrainst/scandi-wiki huggingface dataset:
Thomas Thornycroft

Isaac Thomas «Tom» Thornycroft (født 22. november 1881, død 6. juni 1955) var en britisk sportsutøver som deltok under OL 1908 i London.

Thornycroft ble olympisk mester to ganger i vannmtorsport under OL 1908 i London. Han var med på den britiske båten Gyrinus som vant både klasse B, båter under 60 fot og klasse C,  6,5- 8 meter.

Konkurransen i Klasse B ble avholdt den 28. august. Det var kun to båter i den klassen, Gyrinus og Quicksilver, begge britiske. Quicksilver brøt racet og Gyrinus var den eneste båten som kom i mål i B-klassen.

Konkurransen i Klasse C ble avholdt den 29. august og også i denne klassen var det kun to båter, Gyrinus og Sea Dog, begge britiske. Sea Dog fikk motorproblemer og ble nødt til å bryte og Gyrinus var ennå en gang eneste båten som kom i mål.

OL 1908 var første og siste gang motorsport var med på det olympiske programmet.

OL-medaljer 
 1908  London -  Gull i vannmotorsport; klasse B  Storbritannia
 1908  London -  Gull i vannmotorsport; klasse C  Storbritannia

Referanser

Eksterne lenker 
 

Britiske sportsutøvere
Deltakere for Storbritannia under Sommer-OL 1908
Olympiske mestere for Storbritannia
Personer fra Basingstoke
Medaljevinnere under Sommer-OL 1908
Monocytt

Monocytter er en type hvitt blodlegeme. Disse blodlegemene har som jobb å spise opp dødt vev og bakterier som ikke er velkomne i kroppen.

Monocytter spiller også en svært viktig rolle i immunforsvaret ved at de «dirigerer» de første responsene kroppen har på en infeksjon.  

Monocytter produseres av beinmargen fra stamceller. De sirkulerer i blodstrømmen i 1-3 dager før de går inn i vevet. De utgjør mellom tre og åtte prosent av de hvite blodlegemene.

Blodlegemer
Hematologi
Immunologi
Comme-il-faut

Comme-il-faut er fransk for slik man gjør (det). Uttrykket ble tatt i bruk i (ut)-dannede kretser i Norge-Danmark allerede før Holbergs tid for å beskrive udannet atferd.

Uttrykket er etterhvert tatt i bruk for å beskrive både handlinger og personer som ikke faller inn under normene. Enkelte revytekstforfattere fra tidlig etterkrigstid tok gjerne uttrykket med når en person skulle presentere seg som litt på kanten av samfunnet: «Jeg er vel ikke helt kommilfå, jeg da?»

Franske ord og uttrykk
Lars Ove Strømø

Lars Ove Strømø (født 7. mai 1963 i Bergen) er en norsk tidligere langdistanseløper, oppvokst på Stord i Sunnhordland. Strømø konkurrerte for klubbene Stord IL, IL Fri, IF Minerva og SK Vidar, og hadde blant annet Johan Kaggestad som trener. 

Strømø har åtte gull, åtte sølv og to bronsemedaljer fra norske mesterskap, og fire gull og én bronse fra junior norgesmesterskap. I årene 1983 og 1985 tok han tre kretsrekorder i Hordaland (800m, 1500m og 1 engelsk mil) fra tidligere rekordholder Arne Hamarsland, tiden hadde stått i over 25 år.

Etter friidrettskarrieren tok han utdanning ved Høyskolen i Telemark. Han bor i Haugesund og jobber som IT-rådgiver i Sjøfartsdirektoratet.

Personlige rekorder

Medaljer i norske mesterskap

Referanser

Eksterne lenker 
 
 Årsstatistikker

Norske mellomdistanseløpere
Norske langdistanseløpere
Norgesmestere i friidrett
Deltakere for Norge under Sommer-OL 1988
Friidrettsutøvere under Sommer-OL 1988
Personer fra Stord kommune
Friidrettsutøvere for SK Vidar
Friidrettsutøvere for Minerva Friidrett
Friidrettsutøvere for IL Fri
Peter F. Hjort

Peter Fredrik Holst Hjort (født 23. mars 1924 i Kristiania, død 1. januar 2011) var en norsk lege, professor og folkehelseopplyser.

Biografi 
Etter examen artium 1942, cand.med. 1950, dr. med. 1957 og spesialisering i
indremedisin 1959 ble han tilsatt ved Ullevål sykehus i 1960. Senere gjestet han
University of Southern California i 1963 og var dosent i hematologi 1960-69 ved
Universitetet i Oslo, i 1969 utnevnt til professor. 

Han var med på å etablere Universitetet i Tromsøs medisinstudium 1968-71. Han ble da også Universitetet i Tromsøs første rektor 1972-73, dog raskt etterfulgt av Olav Holt etter en disputt med studentene, men fortsatte i sitt professorat frem til 2001.

I perioden 1975-94 var han leder av gruppen for helsetjenesteforskning ved NAVF og leder for samfunnsmedisin ved Folkehelseinstituttet og var lenge formann i Nasjonalforeningen for Folkehelsens eldreråd. Ved Ullern alders- og sykehjem var han tilsynslege mellom 1977 og 1994.

Hans foreldre var Anna Cathrine Holst (1895–1992) og høyesterettsadvokat Johan Bernhard Hjort (1895–1969) og hans søsken er Wanda Heger (1921) og Johan Hjort (1922–2001). Under andre verdenskrig, ble hele familien sivilinternert i Tyskland i 1942. De ble plassert i et slott tilhørende farens fetter, i landsbyen Gross Kreutz, vest for Berlin.Sammen med foreldrene var også søskene Johan (20), Wanda (21), Helge (15), Kirsti (11) og Haldis (2) og Peter (18). Gjennom ekteskapet med Tone Seip (1926–2001) ble han svigersønn av språkforsker og rektor Didrik Arup Seip.

Priser og æresbevisninger 
 St. Olavs Orden, kommandør 1974
 Innvalgt i Det Norske Videnskaps-Akademi 1969
 Innvalgt i Det Kongelige Norske Videnskabers Selskab 1979
 Æresdoktor ved Universitetet i Tromsø 1982, Uppsala universitet 1992 og Norges idrettshøgskole 1998
 Karl Evangs pris for fortjenstfullt helseopplysningsarbeid 1984 
 Æresmedlem av Nasjonalforeningen for Folkehelsen 1985
 Nordiska Folkhälsopriset 1989
 Æresmedlem av Norsk geriatrisk forening 1995
 Offentlige legers landsforenings hedersbevis 1995.

Bøker (utvalg) 
 Alderdom Helse, omsorg og kultur (Universitetsforlaget, 2010)
 Uheldige hendelser i helsevesenet – en tanke, lære- og faktabok (Gyldendal, 2007)
 Aldring og sårbarhet (2005)
 Universitetet i samfunnet: Artikler og foredrag om Universitetet i Tromsø
 Samfunn, helse, økonomi, 1996, (sammen med Hans Thomas Waaler)

Referanser

Eksterne lenker  
 
 

Norske medisinprofessorer
Professorer ved Universitetet i Oslo
Professorer ved Universitetet i Tromsø
Rektorer ved Universitetet i Tromsø
Medlemmer av Det Norske Videnskaps-Akademi
St. Olavs Orden
Æresdoktorer ved Universitetet i Tromsø
Personer fra Oslo
Personer tilknyttet Oslo universitetssykehus
Hans K. Stenøien

Hans Kristen Stenøien (født 1968, Meråker) er en norsk biolog. Han er professor i biosystematikk ved NTNU Vitenskapsmuseet, Norges teknisk-naturvitenskapelige universitet (NTNU). Han er ansatt som direktør for Vitenskapsmuseet for perioden 2021–2025.

Stenøien har vitenskapelige arbeider innen evolusjonsbiologi på ulike modellorganismer, først og fremst torvmoser (Sphagnum). Han arbeider hovedsakelig med spørsmål knyttet til hvilke prosesser som ligger til grunn for biologisk mangfold som vi observerer i dag. Stenøien er faggruppeleder for Systematikk og Evolusjonsgruppa på NTNU Vitenskapsmuseet, og har bidratt med kronikker og annet mediestoff i norske og utenlandske medier. Han er medlem av Det Kongelige Norske Videnskabers Selskap. 

Han har komponert musikk blant annet i bandene Epinastic Movements og Gravity Pulls, såvel som i andre sammenhenger (f.eks. barneboken Kurtby). I 2015 ga han ut albumet Tonight We Bloom sammen med bandet Sugarfoot.

Referanser

Eksterne lenker 
	

 Evolusjon! – bloggen til systematikkgruppa
 Systematikk og Evolusjonsgruppa ved VM

Norske biologiprofessorer
Professorer ved NTNU
Personer fra Meråker kommune
Dawu (Xiaogan)

Dawu (kinesisk: 大悟县; pinyin: Dàwù Xiàn) er et fylke i provinsen Hubei i Folkerepublikken Kina. Det er del av byprefekturet Xiaogan.

Befolkningen var på  innbyggere i 1999.

Referanser

Eksterne lenker 
  Site d'information -

Dawu
Bølgeduskmåler

Bølgeduskmåler (Rheumaptera undulata) er en sommerfugl i gruppen av de egentlige målere  (Geometridae). Denne måleren finnes langs kysten nordover til Hordaland i Norge. Arten kan ikke forveksles med noen annen norsk måler.

Utseende 
En middelsstor (vingespenn 25 – 33 mm), slank måler. Vingemønsteret gjør den umikjennelig, ingen andre norske arter har et lignende mønster. Vingene er brunhvite bortsett fra ytterkanten som er lysbrun, med tallrike, smale, mørke, bølgete tverrbånd. Tverrbåndene er mørkbrune til svarte på forvingen, lysbrune på bakvingen.

Larven er forholdsvis kraftig, naken bortsett fra noen korte, hvite børster. Ryggen er lys til mørk grå, med smale, hvite lengdestriper. Buken er blek.

Levevis 
Arten finnes i skog og kratt. Larven kan finnes på mange ulike busker og løvtrær, blant andre blåbær, selje og osp. Den lever på en skuddspiss der den spinner flere unge blader sammen til et hylster. De voksne målerne flyr om natten i juni – juli.

Utbredelse 
Arten lever både i den palearktiske sone og i Nord-Amerika. I Norge finnes den på den sørlige delen av Østlandet, på Sørlandet og på Vestlandet nord til Hordaland.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Rheumaptera undulata
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1758
Dyr formelt beskrevet av Carl von Linné
Edina Christin Ringdal

Edina Christin Ringdal (født 14. desember 1981 i Porsgrunn) er en norsk politiker og medlem av Teknologirådet. Hun har tidligere sittet i Forvaltningsutvalget for sivilingeniørutdanningen (2007), vært leder av Velferdstinget (2005), vært leder av Studentersamfundet i Trondhjem (2006–2007), vært fylkessekretær AUF i Telemark (2001–2002), bystyre- og formannskapsmedlem i Porsgrunn kommune (1999–2003), leder av AUF i Telemark (1998–1999) og konstituert fylkessekretær i Buskerud Arbeiderparti.

Referanser 

Lokalpolitikere i Vestfold og Telemark
Ping An Insurance

Ping An Insurance (中国平安, Zhōngguó Píng'an) er et kinesisk foretak med hovedsete i Shenzhen. 

Ping An Insurance ble grunnlagt i 1988. Som holdingselskap eier det blant annet de kinesiske selskapene Ping An Life Insurance Company of China, Ltd., Ping An Property & Casuality Insurance Company of China, Ltd., China Ping An Insurance Overseas (Holding) Limited og Ping An Trust & Investment Co. Ltd.

Ping An Insurance har filialer i hele Kina og virker også i andre land.

Eksterne lenker 
 

Forsikringsselskaper
Kinesiske selskaper
Shenzhen
Selskaper etablert i 1988
1988 i Kina
Jishan

Jishan (kinesisk: 稷山县; pinyin: Jìshān Xiàn) er et fylke i provinsen Shanxi i Folkerepublikken Kina. Det er del av byprefekturet Yuncheng.

Befolkningen var på  innbyggere i 1999.

Kulturminner
De tegldekorerte gravene i Macun (Macun zhuandiao mu, 马村砖雕墓), Qinglongtempelet (Qinglong si, 青龙寺) og Jiwangtempel (Jishan Jiwang miao, 稷山稷王庙) er oppført på Folkerepublikken Kinas liste over verneverdige kulturminner.

Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Referanser

Eksterne lenker 
  
 Macun zhuangdiao mu
 Macun zhuangdiao mu

Jishan
Kobbermåler

Kobbermåler (Triphosa dubitata) er en sommerfugl i gruppen av de egentlige målere  (Geometridae). I Norge er den funnet fra den sørligste delen av Østlandet og fra Rogaland.

Utseende 
En nokså stor (vingespenn 35 – 48 mm), slank, brunlig måler. Oversiden er noe blank og har oftest en litt bronseaktig glans. Begge vingepar, særlig bakvingene, har bølgete ytterkanter. Forvingen er brunlig med et bronseaktig, purpur eller grønnlig skjær. Den er litt mørkere ved roten og i et bredt tverrbånd midt på vingen. Langs ytterkanten går det en smal, svart, bølget tverrstripe. Bakvingen er ensfarget grå eller brunlig, bortsett fra at den også har en svart stripe langs ytterkanten. Larven er ganske kraftig, naken bortsett fra noen korte børster, lysgrønn med hvite lengdestriper.

Levevis 
Denne arten finnes både i skog, på heier og mellom krattvegetasjon. Larvene lever først og fremst på trollhegg (Frangula alnus) og geitved (Rhamnus catharticus), men kan også finnes på hegg og ask. De voksne sommerfuglene flyr i august – september, overvintrer så som voksne i huler, kjellere eller lignende, og flyr igjen i april – mai.

Utbredelse 
Arten finnes over det meste av Europa og Nord-Asia. I Norge er den bare funnet rundt Oslofjorden og i Rogaland.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleril
 UK moths, Triphosa dubitata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1758
Dyr formelt beskrevet av Carl von Linné
Lys geitvedmåler

Lys geitvedmåler (Philereme vetulata) er en sommerfugl i gruppen av de egentlige målere  (Geometridae). I Norge er den funnet fra den sørligste delen av Østlandet.

Utseende 
En middelsstor (vingespenn 25 – 28 mm), slank, lyst brunlig måler. Den mangler fullstendig påfallende tegninger. Labialpalpene er forholdsvis store og stikker fram foran hodet. Vingene er brunhvite med mange utydelige, lysbrune tverrstriper og gir et lysbrunt-spraglete inntrykk. Larven er forholdsvis kraftig, svart med to smale, hvite lengdestriper på hver side av ryggen og en bred, hvit sidestripe. Den har en del korte, lyse børster.

Levevis 
Arten lever i skog, hager og parker. Larvene lever på trollhegg (Frangula alnus) og geitved (Rhamnus catharticus). De voksne målerne flyr i juni – juli.

Utbredelse 
Arten finnes i den palearktiske sone. I Norge er den bare kjent fra det sørlige Østlandet vestover til Telemark. Den er sjelden og listet som Nær truet (NT) i Norsk rødliste for arter.

Referanser

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Philereme vetulata
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler på norsk rødliste
Sommerfugler formelt beskrevet i 1775
Dyr formelt beskrevet av Michael Denis
Dyr formelt beskrevet av Johann Ignaz Schiffermüller
Ventrikkelflimmer

Ventrikkelflimmer eller VF er en alvorlig form for hjertearytmi, (rytmeforstyrrelse).  Det oppstår hurtige, kaotiske elektriske impulser som fører til at hjertekamrene bare «flimrer» og ikke trekker seg skikkelig sammen. Ved vanlige hjerteslag går det en elektrisk nerveimpuls som en enkelt bølge gjennom muskulaturen i hovedkamrene (ventriklene). Ved ventrikkelflimmer starter nerveimpulser flere steder nesten samtidig og muskulaturen får en uregelmessig "skjelving" som ikke gir pumpeeffekt. Dette resulterer i at blodsirkulasjonen stanses, pasienten blir bevisstløs, og det blir umulig å kjenne puls.

Det antas at ventrikkelflimmer fører til omkring  av all plutselig hjertedød.

Behandling 
Hjerte-lunge-redning kan hjelpe ved at hjernen og resten av kroppen får tilført oksygen og fjernet karbondioksid med kunstig åndedrett og hjertekompresjon.  

En defibrillator, hjertestarter, gir et kraftig elektrisk støt igjennom hjertet, som stopper elektrisk aktivitet i hjertet et øyeblikk. Ofte vil det oppstå vanlig regelmessig aktivitet etter sjokket og hjertet begynner igjen å slå, og pumper normalt.

Eksterne lenker 
 Pasienthåndboka om Takykardier

Sykdommer i sirkulasjonssystemet
Akutte medisinske lidelser
Dødsårsaker
Erik Braadland

Erik Braadland (født 21. november 1910 i Idd i Østfold, død 14. juli 1988) var en norsk diplomat og stortingspolitiker (Senterpartiet).

Bakgrunn 
Braadland var sønn av stortingsrepresentant Birger Braadland (1879–1966) og Ragna Abigael Vogt Stang (1881–1972). Hans søster var Elisabeth Dored. Han tok i 1928 eksamen ved Oslo Handelsgymnas og gjennomførte året etter første avdeling ved Krigsskolen. Han studerte deretter økonomi og ble i 1932 cand.oecon.

I 1934 begynte Braadland i Utenriksdepartementet som sekretær. Han arbeidet også som sekretær i Hamburg (1934) og Marseille (1938) før han i 1939 gjennomgikk aspirantprøven i Utenriksdepartementet. Fra 1940 til 1943 var han sekretær i Forsynings- og handelsdepartementet.

Diplomatisk virke 
Braadland var i 1943 legasjonssekretær i Stockholm. I 1945 ble han byråsjef i Utenriksdepartementet og ledet de tre påfølgende år handelsdelegasjoner til Tyskland. I 1947 var han også legasjonsråd ved Militærmisjonen i Berlin. Fra 1948 til 1952 var han fungerende sjef ved Militærmisjonen i Berlin. Braadland var deretter chargé d'affaires i Bonn fra 1951 til 1952, sendemann i Beograd fra 1952 til 1954, ambassadør i Moskva fra 1954 til 1958 og ambassadør i London og minister i Dublin fra 1959 til 1961. Han trådte i 1961 ut av utenrikstjenesten.

Politisk virke 
I to perioder (1961–1965 og 1965–1969) satt Braadland på Stortinget for Østfold, innvalgt på en fellesliste for Senterpartiet og Venstre. Som stortingsrepresentant var Braadland medlem av utenriks- og konstitusjonskomiteen, samt finanskomiteen. Han var fra 1963 til 1964 medlem i Stortingets delegasjon til NATOs parlamentariske forsamling og delegat til FNs generalforsamling i 1967.

Utmerkelser 
Braadland mottok en rekke utmerkelser for sitt virke. Han ble i 1957 utnevnt til kommandør av St. Olavs Orden. I 1945 ble han hedret med den svenske Vasaordenen, i 1954 med storkorset av Det jugoslaviske flaggs orden og i 1959 med Forbundsrepublikken Tysklands fortjenstorden.

Referanser

Eksterne lenker 
 

Norges ambassadører til Sovjetunionen
Norges ambassadører til Storbritannia
Stortingsrepresentanter fra Sp
Stortingsrepresentanter for Østfold
Stortingsrepresentanter 1961–1965
Stortingsrepresentanter 1965–1969
St. Olavs Orden
Vasaordenen
Forbundsrepublikken Tysklands fortjenstorden
Personer fra Halden kommune
Emma Tallulah Behn

Emma Tallulah Behn (født 29. september 2008) er en norsk sprangrytter og den tredje datteren til prinsesse Märtha Louise og hennes tidligere ektemann Ari Behn. Hun er kong Harald og dronning Sonjas femte barnebarn og nummer sju i arvefølgen til den norske tronen.

Fødsel og dåp 
Fødselen fant sted i parets hjem i Lommedalen utenfor Oslo, ved hjemmefødsel som forløp normalt. Hun veide  gram og målte 53 centimeter.

Behn ble døpt i Slottskapellet 20. januar 2009. Hennes gudmor er Marianne Solberg Behn, mens faddere er kronprinsesse Mette-Marit, prinsesse Alexia av Hellas og Danmark, Sigvart Dagsland, Anbjørg Sætre Håtun, Carl Christian Christensen og Christian Udnæss.

Idrett 
Behn representerer Drammen og Omegn Rideklubb i sprangridning og tok 15. august 2021 bronsemedalje med hesten Fetoucha i children-klassen under NM i sprangridning 2021 i Drammen. To måneder senere fulgte hun opp med NM-gull i samme klasse under Innendørs-NM i sprangridning 2021 på Vallermyrene i Porsgrunn.

Dekorasjoner 
 Kong Harald Vs jubileumsmedalje 1991–2016

Referanser

Eksterne lenker 
 
 
 
 

Den norske kongefamilien
Norske sprangryttere
Norgesmestere
Kong Harald Vs jubileumsmedalje 1991–2016
Seterbråten skole

Seterbråten skole er en barneskole (1. til 7. trinn) på Bjørndal i bydel Søndre Nordstrand i Oslo.

Skolens har cirka 500 elever i 2017. Seterbråten skole åpnet i 1997, ligger helt nordvest på Bjørndal og har adresse Bjørnåsveien 126.

Rektorer 
 per 2022: Solvor Vasshus
 -2016: Kristin Saulnier Lyngstad

Eksterne lenker
 Fakta om skolen fra Min Osloskole - Besøkt 18. april 2016.
 Skolens hjemmeside 

Skoler i bydel Søndre Nordstrand
Barneskoler i Oslo
Utdanningsinstitusjoner etablert i 1997
Edward Lindberg

Edward Ferdinand Jacob Lindberg (født 9. november 1886 Cherokee i Iowa i USA, død februar 1978 i Highland Park i Illinois) var en amerikansk friidrettsutøver som deltok under OL 1912 i Stockholm.

Lindberg ble olympisk mester i friidrett under OL 1912 i Stockholm. Han var med på det amerikanske laget som vant 4 x 400 meter på ny verdensrekord 3.16,6. Lindberg løp andre etappen, de andre på laget var Mel Sheppard, Ted Meredith og Charles Reidpath. På 400 meter kom Lindberg på tredjeplass.

OL-medaljer 
 1912  Stockholm -  Gull i friidrett, 4 x 400 meter stafett (USA)
 1912  Stockholm -  Bronse i friidrett, 400 meter  USA

Eksterne lenker 
 

Mellomdistanseløpere fra USA
Olympiske mestere for USA
Medaljevinnere under Sommer-OL 1912
Deltakere for USA under Sommer-OL 1912
Friidrettsutøvere under Sommer-OL 1912
Personer fra Cherokee County i Iowa
Personer fra USA av svensk opphav
Verdensrekordsettere i friidrett
Chelsea Supporters Norway

Chelsea Supporters Norway, forkortet CSN, er den offisielle norske supporterklubben til den britiske fotballklubben Chelsea FC.

CSN ble grunnlagt i 1980, er medlem av Supporterunionen for britisk fotball og tilbyr sine medlemmer sesongbaserte medlemskap. Ved utgangen av 2013-14-sesongen hadde klubben i underkant av  medlemmer. Klubbens leder er Øystein Vinje.

Medlemskap 
Medlemskap i CSN koster 250 kroner per sesong. For dette får medlemmene blant annet:
 medlemspakken
 delta på klubbens arrangementer
 lettere tilgang på billetter til kamper
 mulighet til å kjøpe unike produkter og artikler
 medlemsbladet, Chelsea Supporter'n

Medlemspakken inneholder blant annet medlemskort for sesongen og plakat, i tillegg til flere andre overraskelser-
Klubbens arrangementer er blant annet årlig fellestur til England, julebord, deltagelse i supportercupen og årsmøte.

Chelsea Supporter'n 
CSNs medlemsblad lages av medlemmene selv, og het tidligere Chelsea Chat. Bladet ble relansert foran 2008-09-sesongen under navnet Chelsea Supporter'n, og har utkommet fire ganger i sesongen de fire seneste sesongene.

Truls Sylvarnes er ansvarlig redaktør og produksjonleder for Chelsea Supporter'n. Han er også ansvarlig redaktør for CSNs offisielle nettsider.

Billetter 
Siden første halvår 2009 har CSN inngått i Chelsea FCs offisielle billettordning. Under visse betingelser gjør denne ordningen at kvalifiserte medlemmer får være blant de første til å kjøpe billetter til kamper. Denne ordningen gjald størsteparten av 2009-10-sesongen, og gjelder fortsatt.

Styret 
Styret i Chelsea Supporters Norway består av:
 Leder Øystein Vinje
 Økonomisjef Siri Simenstad 
 Prosessansvarlig Bjørn Lindahl
 Arrangementsansvarlig Øystein Vinje

Styret velges av årsmøtet, og halvparten av styret er på valg hvert år. Klubben har også en valgkomité og revisorer som velges av årsmøtet.

Eksterne lenker 
 Chelsea Supporters Norways nettside

Chelsea FC
Supporterklubber for fotballag i England
Etableringer i 1980